พระราชบัญญัติว่าด้วยวินัยตำรวจ (ฉบับที่ 5) พ.ศ. 2493
วันที่ประกาศ: 1950-11-21

content: พระราชบัญญัติ ว่าด้วยวินัยตำรวจ (ฉบับที่ ๕) พ.ศ. ๒๔๙๓
content: ในพระปรมาภิไธย พระบาทสมเด็จพระปรมินทรมหาภูมิพลอดุลยเดช รังสิต กรมพระชัยนาทนเรนทร ผู้สำเร็จราชการแทนพระองค์ ให้ไว้ ณ วันที่ ๘ พฤศจิกายน พ.ศ. ๒๔๙๓ เป็นปีที่ ๕ ในรัชกาลปัจจุบัน
content: โดยที่เป็นการสมควรแก้ไขเพิ่มเติมกฎหมายว่าด้วยวินัยตำรวจ พระมหากษัตริย์โดยคำแนะนำและยินยอมของรัฐสภาจึงมีพระบรมราชโองการให้ตราพระราชบัญญัติขึ้นไว้ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติว่าด้วยวินัยตำรวจ (ฉบับที่ ๕) พ.ศ. ๒๔๙๓”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้เพิ่มความต่อไปนี้เป็นมาตรา ๙ ทวิ ของพระราชบัญญัติว่าด้วยวินัยตำรวจ พุทธศักราช ๒๔๗๗ “มาตรา ๙ ทวิ เมื่อมีความจำเป็นจะต้องกักตัวไว้สอบสวน ให้ผู้บังคับบัญชามีอำนาจกักตัวผู้ใต้บังคับบัญชาระหว่างดำเนินการสอบสวนเพื่อลงทัณฑ์ได้เท่าที่จำเป็นแก่การสอบสวน
sectionNo: 3
content: แต่ต้องไม่เกินอำนาจลงทัณฑ์กักขังของผู้สั่งกักตัว และต้องไม่เกินสิบห้าวัน ทั้งต้องให้เป็นไปตามระเบียบของกรมตำรวจ ให้นับวันที่ถูกกักตัวรวมเข้าในวันลงทัณฑ์กักยาม กักขัง หรือจำขังด้วย ถ้าสั่งลงทัณฑ์อย่างอื่นนอกจากทัณฑ์ดังกล่าว และเป็นทัณฑ์ที่ไม่ใช่ไล่ออก หรือปลดออก
sectionNo: 3
content: แม้ถูกกักตัวเพียงวันเดียวก็ให้ถือว่าได้รับทัณฑ์นั้นมาครบแล้ว”
sectionNo: 4
content: มาตรา ๔ ให้ยกเลิกความในมาตรา ๑๐ แห่งพระราชบัญญัติว่าด้วยวินัยตำรวจ พุทธศักราช ๒๔๗๗ ซึ่งได้แก้ไขเพิ่มเติมโดยพระราชบัญญัติว่าด้วยวินัยตำรวจแก้ไขเพิ่มเติม พุทธศักราช ๒๔๗๗ กับตารางกำหนดอำนาจลงทัณฑ์ตำรวจท้ายพระราชบัญญัติว่าด้วยวินัยตำรวจ พุทธศักราช ๒๔๗๗ และให้ใช้ความต่อไปนี้
sectionNo: 4
content: กับตารางท้ายพระราชบัญญัตินี้แทน “มาตรา ๑๐ ในการที่ผู้บังคับบัญชาจะลงทัณฑ์แก่ผู้กระทำผิด นอกจากลงโทษตามกฎหมายว่าด้วยระเบียบข้าราชการพลเรือน ให้กระทำได้แต่เฉพาะตามที่กำหนดอำนาจลงทัณฑ์ในตารางท้ายพระราชบัญญัตินี้ ส่วนผู้บังคับบัญชาชั้นใด จะมีอำนาจเป็นผู้ลงทัณฑ์ชั้นใด และผู้อยู่ในบังคับบัญชาชั้นใด
sectionNo: 4
content: จะเป็นผู้รับทัณฑ์ชั้นใด ซึ่งตามตารางกำหนดอำนาจลงทัณฑ์มิได้กำหนดไว้ให้ถือเกณฑ์เทียบ ดังต่อไปนี้ ก. เทียบชั้นผู้บัญชาการจเรตำรวจ ข. เทียบชั้นผู้ช่วยผู้บัญชาการผู้ช่วยจเรตำรวจ ค. เทียบชั้นผู้บังคับการ ๑. เลขานุการกรม ๒. หัวหน้ากอง ๓. ข้าราชการตำรวจชั้นนายพันตำรวจเอกขึ้นไป ง. เทียบชั้นรองผู้บังคับการ
sectionNo: 4
content: ๑. รองเลขานุการกรม ๒. รองหัวหน้ากอง ๓. ข้าราชการตำรวจชั้นนายพันตำรวจโท จ. เทียบชั้นผู้กำกับการข้าราชการตำรวจชั้นนายพันตำรวจตรี ฉ. เทียบชั้นผู้บังคับกอง ๑. หัวหน้าแผนก ๒. สารวัตร ๓. นายเวรผู้บัญชาการ ๔. นายเวรจเรตำรวจ ๕. นายแพทย์โท ๖. ตรวจคนเข้าเมืองจังหวัด ๗. ข้าราชการตำรวจชั้นนายร้อยตำรวจเอก ช.
sectionNo: 4
content: เทียบชั้นผู้บังคับหมวด ๑. ประจำแผนก ๒. หัวหน้าสถานี ๓. หัวหน้ากิ่งสถานี ๔. รองสารวัตร ๕. สมุห์บัญชี ๖. พนักงานพัสดุ ๗. พนักงานทะเบียนพล ๘. นายแพทย์ตรี ๙. นายเวรผู้บังคับการ ๑๐. ผู้ช่วยนายเวรผู้บังคับการ ๑๑. ผู้ช่วยนายเวรผู้บัญชาการ ๑๒. ผู้ช่วยนายเวรจเรตำรวจ ๑๓. ตรวจคนเข้าเมืองอำเภอ ๑๔.
sectionNo: 4
content: ข้าราชการตำรวจชั้นสัญญาบัตรที่มียศไม่เกินนายร้อยตำรวจโท ทั้งนี้ ผู้ครองตำแหน่งแต่ละตำแหน่งต้องเป็นข้าราชการตำรวจชั้นสัญญาบัตร ซ. เทียบชั้นผู้บังคับหมู่ ๑. หัวหน้าสถานี ๒. หัวหน้ากิ่งสถานี ๓. สมุห์บัญชี ๔. พนักงานพัสดุ ๕. ผู้ช่วยนายเวรผู้บังคับการ ๖. พนักงานทะเบียนพล ๗. พนักงานทะเบียนคนต่างด้าว ๘.
sectionNo: 4
content: นายสิบพยาบาล ๙. นักเรียนนายร้อยตำรวจ ๑๐. ตรวจคนเข้าเมืองอำเภอ ๑๑. เสมียนพนักงาน ทั้งนี้ นอกจาก ๙. ผู้ครองตำแหน่งแต่ละตำแหน่ง ต้องเป็นข้าราชการตำรวจชั้นประทวน”
sectionNo: 5
content: มาตรา ๕ ให้ยกเลิกความในมาตรา ๑๖ แห่งพระราชบัญญัติว่าด้วยวินัยตำรวจ พุทธศักราช ๒๔๗๗ ซึ่งได้แก้ไขเพิ่มเติมโดยพระราชบัญญัติว่าด้วยวินัยตำรวจแก้ไขเพิ่มเติม พุทธศักราช ๒๔๗๗ และให้ใช้ความต่อไปนี้แทน “มาตรา ๑๖ ถ้าเป็นความผิดซึ่งได้มีกฎกระทรวงกำหนดทัณฑ์ไว้แน่นอนแล้ว เช่น ฐานขาดหนีราชการ เป็นต้น
sectionNo: 5
content: หากกำหนดทัณฑ์นั้นเกินอำนาจของผู้บังคับบัญชาที่จะสั่งลงทัณฑ์ได้ ก็ให้นำเสนอตามลำดับถึงผู้มีอำนาจลงทัณฑ์”
content: ผู้รับสนองพระบรมราชโองการ จอมพล ป. พิบูลสงคราม นายกรัฐมนตรี
sectionName: ตารางกำหนดอำนาจลงทัณฑ์ตำรวจ
content: ตารางกำหนดอำนาจลงทัณฑ์ตำรวจ
content:  
content:  
content:  
content: